Hrefna Rós Lárusdóttir vann nýlega svæðiskeppni Nótunnar , uppskeruhátíð tónlistarskóla , sem fram fór á Ísafirði og mun keppa ásamt tveimur öðrum atriðum fyrir hönd Vesturlands og Vestfjarða á aðalkeppni Nótunnar í Hörpunni 14. apríl næstkomandi . Sagt var frá því í síðasta tölublaði Skessuhorns . Ásamt tónlistinni er Hrefna , sem fæddist árið 1994 , einnig dugleg í hestamennsku . Blaðamaður Skessuhorns ræddi við Hrefnu um tónlistina , hestamennskuna og fleira . Hrefna fór fyrst í Tónlistarskóla Stykkishólms þegar hún var sjö ára . „ Fyrst lærði ég á trompet og svo píanó . Seinna byrjaði ég að læra á básúnu með píanóinu en núna hef ég einbeitt mér að básúnunni , “ segir Hrefna . Á svæðiskeppni Nótunnar flutti Hrefna lagið Pink Panther eftir Henry Mancini og Berglind Gunnarsdóttir spilaði undir á píanó . „ Ég er líklega búin að æfa þetta lag í heilt ár , “ segir hún . Nánar er rætt við Hrefnu Rós Lárusdóttur í Skessuhorni vikunnar .